google/wiki40b huggingface dataset:
Οροσειρά Κιούμρα

Ο ορεινός όγκος Κιούμρα (αγγλικά: Comeragh Mountains‎ γαελ. Na Comaraigh) είναι οροσειρά της Ιρλανδίας με μέγιστο υψόμετρο 792 μ. (κορυφή Φάουσκουμ (Fauscoum)). Πρόκειται για παγετωνική οροσειρά στο νοτιοανατολικό τμήμα της Ιρλανδίας, στην κομητεία Γουότερφορντ (County Waterford), που εκτείνεται μεταξύ της κωμόπολης Κλόνμελ (Clonmel) και των χωριών Κιλροσσάντρι (Kilrossanty) της κομητείας Τιπερέρι και Κίλμακτόμας (Kilmacthomas) της κομητείας Γουότερφορντ.
Οι δώδεκα χαμηλές κορυφές τους αποτελούν δημοφιλή τόπο αναρριχήσεων και ορειβασίας.
Σισυφίδες

Στην ελληνική μυθολογία με το συλλογικό όνομα Σισυφίδες ονομάζονταν από κοινού οι γιοι του βασιλιά Σισύφου, οι εγγονοί του και οι απόγονοί τους. Οι γιοι του Σισύφου ήταν 4: ο Γλαύκος, ο Ορνυτίονας, ο Θέρσανδρος και ο Άλμος. Οι εγγονοί του ήταν δύο: ο Φώκος και ο Θόας. Κάποιες πηγές που θεωρούν τον Σίσυφο πατέρα του Οδυσσέα (από τη μία νύχτα που πέρασε η Αντίκλεια στο κρεβάτι του), αποκαλούν και τους Οδυσσέα και Σίνωνα «Σισυφίδες».
Snowbirds

Οι Snowbirds (Χιονοπούλια) είναι το ακροβατικό αεροπορικό σμήνος επιδείξεων της Πολεμικής Αεροπορίας του Καναδά. Το επίσημο όνομά τους είναι Canadian Forces 431 Air Demonstration Squadron (431 Αεροπορική Μοίρα Επίδείξεων των Καναδικών Ενόπλών Δυνάμεων).
Το σμήνος είναι κάτω από την δικαιοδοσία της Αεροπορικής Διοίκησης των Καναδικών Ενόπλών Δυνάμεων. Το προσωπικό που απασχολείται πλήρως από το σμήνος αριθμεί 80 άτομα, από τα οποία τα 24 ακολουθούν το σμήνος στις επιδείξεις τους. 
Η ομάδα χρησιμοποιεί έντεκα αεροσκάφη CT-114 Tutor, εννέα για τις αεροπορικές επιδείξεις, από τα οποία τα δύο για μεμονομένες επιδείξεις, και δύο εφεδρικά. Τα εννέα αεροσκάφη επιτρέπουν την εκτέλεση διαφορετικών συνδυασμών ελιγμών. Πάνω από 100 εκατομύρια θεατές έχουν δει τις επιδείξεις των "Snowbirds" στην Βόρεια Αμερική.

Ιστορία

Η 431 Μοίρα (Βομβαρδισμού) δημιουργήθηκε στις 11 Νοεμβρίου 1942 στο Μπέρν της Αγγλίας. Κατά τη διάρκεια του Β' Παγκοσμίου Πολέμου η Μοίρα πετούσε από βάσεις της Αγγλίας, χρησιμοποιόντας αεροσκάφη Vickers Wellington, Handley Page Halifax και Avro Lancaster. Μετά τον πόλεμο η Μοίρα μετεγκαταστάθηκε στην αεροπορική βάση του Ντάρτμουθ της Nova Scotia του Καναδά και διαλύθηκε στις 15 Σεπτεμβρίου 1945.
Έξι χρόνια μετά, στις 18 Ιανουαρίου 1954, η 431 Μοίρα (Μαχητικών) επαναλείτούργησε στην αεροπορική βάση του Bagotville, με σκοπό να επιδείξει στο κοινό τις ικανότητες του νέου μαχητικού F-86 Sabre. Η μοίρα δυαλύθηκε εκ νέου την 1 Οκτωβρίου του ιδίου χρόνου. 
Το 1969 ο σμήναρχος O.B. Philp, πρώην επικεφαλής της ακροβατικής ομάδας Golden Centennaires εξασφάλισε την άδεια να χρησιμοποιήσει επτά από τα CT-114 Tutor της ομάδας. Ο Philp και τρεις ακόμα πιλότοι της 2ης Σχολής Πτήσεων των Καναδικών Ενόπλων Δυνάμεων ξεκίνησαν ανεπίσημα την εκπαίδευση για ακροβατική πτήση στην αεροπορική βάση Moose Jaw και άρχισαν τις εμφανίσεις σε όλη την χώρα. Έγιναν γνωστοί ως η Ομάδα Σχηματισμών της 2ης Σχολής Πτήσεων των Καναδικών Ενόπλων Δυνάμεων (2 Canadian Forces Flying Training School Formation Team - 2CFFTS) και παράλληλα αυξήθηκαν σε αριθμό ενώ απέκτησαν και μεγάλη αναγνωρισημότητα. Παρόλα αυτά παρέμεναν ανεπίσημη ομάδα μέχρι που συγκρωτήθηκε η 431 Μοίρα Αεροπορικών Επιδείξεων, την 1 Απριλίου 1978. Το όνομα Snowbirds επιλέχθηκε κατόπιν διαγωνισμού, εξαιτίας του έντονου λευκού χρώματος των αεροσκαφών. 
Από τότε οι "Snowbirds" έγιναν ένα πρότυπο της Καναδικής Αεροπορίας και το 1994 του απονεμήθηκε η διάκριση "Belt of Orion". Το σμήνος εξακολουθεί να χρησιμοποιεί τα CT-114 Tutor ενώ παρουσίασαν τα νέα του χρώματα στις 15 Οκτωβρίου 1999, στος εορτασμούς για τα 25 χρόνια της ομάδας. 
Στις 28 Ιουνίου 2006 τα Καναδικά Ταχυδρομεία παρουσίασαν δύο γραμματόσημα εσωτερικού με απεικονίσεις της ομάδας, τιμώντας έτσι την επέτειο για τα 35 της χρόνια. Παράλληλα το Καναδικό Νομισματοκοπείο παρουσίασε ένα αναμνηστικό ασημένιο κέρμα των πέντε καναδικών δολαρίων.
Λεόντιο (αρχαία πόλη)

Το Λεόντιο ήταν αρχαία πόλη της Αχαΐας.
Είχε ιδρυθεί από τους Ίωνες και ήταν μέλος της Ιωνικής Δωδεκάπολης ή Κοινό των Αχαιών. Ήταν ορεινή πόλη και βρισκόταν κοντά στα αρχαία σύνορα της Αχαΐας και Αρκαδίας κοντά στην σημερινή Βλασία Καλαβρύτων, όπου έχουν βρεθεί και ανασκαφεί μυκηναϊκοί τάφοι, τα αρχαία τείχη και αρχαίο θέατρο του 4ου αιώνα π.Χ. Στο χωριό Λεόντιο Αχαΐας έχει βρεθεί ναός της  Αρτέμιδας ο οποίος βρίσκεται πάνω στον αρχαίο δρόμο που οδηγούσε στην Αρκαδία. Οι διαστάσεις του ναού είναι 35 x 11 μέτρα. 
Η πόλη καταστράφηκε στα τέλη του 3ου αιώνα π.Χ. από τον Φίλιππο Ε΄. Από την πόλη αυτή καταγόταν και ο στρατηγός της Αχαϊκής Συμπολιτείας Καλλικράτης. Το Λεόντιο είχε δημιουργήσει πιθανότατα και αποικία  στη Χίο τα Λεοντόποδα.
Κερκοπιθηκίδες

Χαρακτηριστικά

Οι πίθηκοι Παλαιού Κόσμου (Κερκοπιθηκίδες) έχουν μέτριο ή μεγάλο μέγεθος, και ποικίλουν από τους δενδρόβιους πληθυσμούς, όπως είναι οι πίθηκοι του γένους Κολοβός (Colobus), μέχρι τους χερσόβιους πληθυσμούς, όπως είναι οι μπαμπουίνοι. Μικρότεροι πίθηκοι είναι αυτοί του γένους Μειοπίθηκος (Miopithecus), με σώμα και κεφάλι 34-37 εκατοστών μήκος, και βάρος 0,7-1,3 κιλών, ενώ μεγαλύτεοι πίθηκοι είναι οι Μανδρίλοι, με μήκος 70 περίπου εκατοστών, και βάρος 50 κιλών.
Σχετικά με την εμφάνιση τους, οι πίθηκοθ του Παλαιού Κόσμου, σε αντίθεση με τους πιθήκους έχουν ουρές, και σε αντίθεση με τις μαϊμούδες Νέου Κόσμου δεν έχουν συλληπτήριες ουρές. Τεχνικά, ο διαχωρισμός κατάρρινων και πλατύρρινων γίνεται βάσει της δομής της μύτης, και ο διαχωρισμός μαϊμούδων Παλαιού Κόσμου από τους πιθήκους εξαρτάται από την οδοντοφυΐα των ζώων (ο αριθμός των δοντιών είναι ο ίδιος και στις δύο ομάδες, αλλά έχουν διαφορετικό σχήμα).
Οι περισσότερες μαϊμούδες του Παλαιού Κόσμου είναι παμφάγες, αν και προτιμούν τα φυτά στη διατροφή τους. Οι Κολοβίναι (Colobinae) είναι οι πιο φυτοφάγες μαϊμούδες του Παλαιού Κόσμου, και τρέφονται κυρίως με φυτά και μικρά έντομα, ενώ άλλα είδη τρέφονται κυρίως με φρούτα, λουλούδια, φύλλα, βολβούς, έντομα, σαλιγκάρια ακόμα και μικρά σπονδυλωτά.
Η κύηση στις μαϊμούδες του Παλαιού Κόσμου διαρκεί περίπου πέντε με επτά μήνες. Όπως και στους ανθρώπους, οι μαϊμούδες του Παλαιού Κόσμου γεννούν κυρίως έναν απόγονο, ή σπανιότερα δίδυμους απογόνους. Τα περισσότερα νήπια γεννιούνται σε καλή κατάσταση, ικανά για να γαντζωθούν από το τρίχωμα της μητέρας τους από τη γέννα. Συγκριτικά με άλλα θηλαστικά, αργούν να μπουν στην εφηβεία, η οποία έρχεται στον τέταρτο με έκτο χρόνο ζωής των περισσότερων ειδών Κερκοπιθηκίδων.
Στα περισσότερα είδη οι κόρες παραμένουν με τις μητέρες τους για όλη τους τη ζωή, γεγονός που καθιστά τις ομάδες των μαϊμούδων του Παλαιού Κόσμου μητριαρχικές. Τα αρσενικά φεύγουν από τις ομάδες όταν μπουν στην εφηβεία, όπου και αναζητούν μία νέα ομάδα μαϊμούδων. Σε πολλά είδη, μόνο ένα ενήλικο αρσενικό ζει σε μία ομάδα, ενώ άλλες ομάδες μαϊμούδων Παλαιού Κόσμου είναι πιο ανεκτικές και επιτρέπουν τη συμβίωση πολλών αρσενικών, μεταξύ των οποίων δημιουργούνται ιεραρχικές σχέσεις κυρίαρχων και μη αρσενικών. Το μέγεθος κάθε ομάδας μπορεί να ποικίλει, μεταξύ των διαφόρων ειδών, και εξαρτάται κυρίως από τη διαθεσιμότητα φαγητού και άλλων βασικών πόρων.
Χόλγκερ Λούις Νίλσεν

Ολυμπιακοί αγώνες

Στους Ολυμπιακούς αγώνες της Αθήνας στην ξιφασκία ο Νίλσεν ήταν τρίτος στο αγώνισμα τους Ξίφους μετά τους Έλληνες Τ. Καράκαλο και Γεωργιάδη. Το αγώνισμα έγινε στο Ζάππειο μέγαρο και απέκλεισε αρχικά τον Αυστριακό Άντολφ Σμαλ , έπειτα τον Έλληνα Γιώργο Ιατρίδη για να χάση από τον Καράκαλο και Γεωργιάδη.
Πήρε μέρος και στην σκοποβολή όπου στη βολή με πιστόλι από 25 μέτρα ήταν τρίτος πίσω από τους Φραγκούδη και Ορφανίδη. Στη βολή με ελεύθερο πιστόλι από 30 μέτρα ήταν δεύτερος πίσω από τον Αμερικάνο Σάμνερ Πέιν με επίδοση 285.
Πήρε μέρος και στην δισκοβολία όπου λόγω ότι δεν τηρούνταν αρχεία τότε για τους αθλητές που τερμάτιζαν μετά την τρίτη θέση είναι άγνωστο ποια θέση κατέλαβε, μεταξύ τέταρτης και ένατης.

Άλλες δραστηριότητες

Ο Νίλσεν ήταν αυτός που πρώτος κατάρτισε αποδεκτούς κανόνες για το χάντμπολ το 1898. Επίσης στον ιατρικό τομέα το 1932 ανάπτυξε μια νέα μορφή εξωτερικής καρδιοπνευμονικής ανάνηψης, η οποία μόλις το 1958 αντικαταστάθηκε από την τεχνική αναπνοή.
Ζαριάδρης της Σωφηνής

Βιογραφία

Ήταν γιος τού Ξέρξη σατράπη της Σωφηνής και της Αντιοχίδος, κόρης τού Σελεύκου Β΄ Καλλινίκου της Αυτοκρατορίας των Σελευκιδών. Μάλλον μεγαλύτερος αδελφός του ήταν ο Αβδισσάρης της Σωφηνής.
Ο Στράβων αναφέρει, πως ένας στρατηγός τού Αντιόχου Γ΄ τού Μεγάλου, ο Ζαριάδρης, ανέλαβε τη Σωφηνή. Το 190 ο Αντίοχος Γ΄ στη μάχη της Μαγνησίας ηττήθηκε από τους Ρωμαίους. Τότε ο Ζαριάδρης και ο Αρταξίας Α΄ εξεγέρθηκαν και με τη συγκατάθεση των Ρωμαίων έγιναν ηγεμόνες: η συνθήκη της Απάμειας τού 188 πΧ τους αναγνώριζε ως βασιλείς της Σωφηνής και της Αρμενίας αντίστοιχα.
Αναφέρεται ένας Δσαριάδρης, πατέρας τού Μπαγκντασσάρ. Ο πρώτος είναι ο Ζαριάδρης· αν ο Αβδισσάρης είναι ελληνική παραφθορά τού δεύτερου, τότε είναι πιθανό ο Ζαριάδρης να είναι πατέρας τού Αβδισσάρη. Όμως οι λιγοστές ιστορικές καταγραφές έχουν τον Αβδισσάρη ηγεμόνα πριν τον Ζαριάδρη, έτσι θεωρείται μεγαλύτερος αδελφός του. Υποθέτουμε, ότι ο Αντίοχος Γ΄ τον είχε θέσει σατράπη, υποτελή του· μετά τη μάχη της Μαγνησίας μπόρεσε να αναγνωριστεί η ανεξαρτησία του. Ο Στράβων γράφει 200 έτη μετά τα γεγονότα και μπορεί να μην είναι ακριβής.
Έχουν βρεθεί περισσότερα από 12 λίθινα ορόσημα στην περιοχή της σημερινής Αρμενίας από την εποχή τού Αρταξία Α΄ με αραμαϊκές επιγραφές. Πριν την ανακάλυψή τους, είχαν αναφερθεί από τον Μωυσή Κορενάτσι Αρμένιο ιστορικό τού 5ου αι. Σε αυτές ο Αρταξίας Α΄ ισχυρίζεται καταγωγή από τη δυναστεία των Οροντιδών (Γιερβανντούνι): "Βασιλιάς Αρταξίας, γιος τού Οροντίδη Ζαριάδρη".
Nickelodeon

Πορεία

Το Δεκέμβριο του 1977, ξεκίνησε την προβολή του το QUBE, η πρώτη διαδραστική καλωδιακή τηλεόραση από την Time Warner Cable (που ανήκε στη Warner Communications). Ένα από τα διαθέσιμα κανάλια για τους συνδρομητές, ήταν και το Pinwheel, του οποίου το πρόγραμμα απευθυνόταν σε παιδιά. Το Pinwheel λανσαρίστηκε ως Nickelodeon τον Απρίλιο του 1979, και παρά την πορεία που είχε αυτά τα δύο χρόνια, το Nickelodeon δηλώνει ως επίσημη χρονιά έναρξης το 1979. Τώρα στην Αμερική, και σε άλλες μεγάλες χώρες, το NICKELODEON εμφανίζεται ως Nick.

Πρόγραμμα

Τα μεγαλύτερο μέρος του προγράμματος απευθύνεται σε παιδιά και εφήβους ηλικίας 8 έως 16 ετών, ενώ τα πρωινά ψυχαγωγικά και εκπαιδευτικά προγράμματά του, απευθύνονται σε μικρότερα παιδιά ηλικίας 2-8 ετών. Το πρόγραμμα του καναλιού αποτελείται από παιδικές σειρές και κινούμενα σχέδια δικής του παραγωγής.
Από τον Ιούλιο του 1985, μοιράζεται την ίδια συχνότητα με το Nick at Nite, μια υπηρεσία που εκπέμπει τις βραδυνές ώρες μετά το τέλος του προγράμματος του Nickelodeon. Αντιμετωπίζεται ως ένα ξεχωριστό κανάλι από το Nickelodeon και από τη Nielsen Media Research για λόγους ακροαματικότητας και διαθέτει επαναλήψεις σειρών, primetime κωμικές σειρές και ταινίες μεγάλου μήκους.
Από τον Φεβρουάριο του 2015, το Nickelodeon / Nick at Nite είναι διαθέσιμο σε περίπου 91 εκατομμύρια νοικοκυριά συνδρομητικής τηλεόρασης (81,4% των νοικοκυριών με τουλάχιστον μία συσκευή τηλεόρασης) στις ΗΠΑ.

Kids' Choice Awards

Το Nickelodeon διοργανώνει κάθε χρόνο τα Kids' Choice Awards, τηλεοπτικά βραβεία σε μια τελετή που απευθύνεται στο παιδικό κοινό, τα οποία προκύπτουν από την ψήφο του ίδιου του κοινού. Ξεκίνησαν τον Απρίλιο του 1988, και τα βραβεία διακρίνονται σε μια πληθώρα κατηγοριών, διαφορετική κάθε χρονιά, και που κατά πλειονότητα περιλαμβάνει βραβεία για αγαπημένο ηθοποιό, τραγουδιστή, αθλητή, για αγαπημένη σειρά, ταινία, τραγούδι κι άλλα. Επίσης απονέμονται βραβεία σε ειδικές κατηγορίες όπως π.χ. αγαπημένο ζευγάρι, βραβείο πράσινης συνεισφοράς κλπ.

Θεματικά πάρκα

Το Nickelodeon κατέχει και θεματικά πάρκα, τα οποία τα περισσότερα έχουν κλείσει, εκτός από δύο στο Ηνωμένο Βασίλειο και στη Γερμανία αντίστοιχα.
Κωνσταντίνος Βουσάκης

Βιογραφικά στοιχεία

Γεννήθηκε στο Συρράκο Ιωαννίνων το Νοέμβριο του 1819. Ο πατέρας του φυλακίστηκε στην Κωνσταντινούπολη και έτσι η οικογένεια του μετακόμισε στα Μέγαρα. Ολοκλήρωσε τη βασική του εκπαίδευση στο Ναύπλιο και στη συνέχεια σπούδασε στο Εθνικό Πανεπιστήμιο. Με τη βοήθεια του θείου του Ιωάννη Κωλέττη συνέχισε σπουδάζοντας ιατρική στο Παρίσι με υποτροφία. Εκεί αναγορεύτηκε διδάκτωρ το 1847. Επέστρεψε στην Ελλάδα και εργάστηκε ως ελληνοδιδάσκαλος στον Πειραιά και στην Αθήνα στα χρόνια της χολέρας του 1854. Για τις υπηρεσίες του τιμήθηκε από τον βασιλιά Όθωνα με τον Σταυρό του Σωτήρα. 
Στις 11 Μαρτίου 1849 εξελέγη υφηγητής Συγκριτικής Ανατομίας και Φυσιολογίας στο Πανεπιστήμιο Αθηνών. Το 1856 έγινε έκτακτος και το 1862 τακτικός καθηγητής στην έδρα αυτή. Κατά το ακαδημαϊκό έτος 1870-1871 διετέλεσε πρύτανης του Πανεπιστημίου, ενώ συμμετείχε ως αξιωματικός στην Πανεπιστημιακή φάλαγγα. 
Ήταν ακόμη γνωστός για την πολιτική και επαναστατική του δράση, μιας και συμμετείχε στα κινήματα για την απομάκρυνση του Όθωνα από τον θρόνο της βασιλείας. Ακόμη ήταν στην ομάδα σύνταξης των κανονισμών των αγωνισμάτων της Β΄ Ζάππειας Ολυμπιάδας μαζί με τους Φίλιππο Ιωάννου και Γρηγόριο Παπαδόπουλο το 1870. Απεβίωσε στην Αθήνα στις 8 Δεκεμβρίου του 1898.
Φίλιππος Α΄ της Βουργουνδίας

Τελευταίος κληρονόμος του Οίκου της Ορλεάνης

Διαδέχθηκε τον πατέρα του στην κομητεία του Αρτουά και της Βουργουνδίας όταν ήταν μόλις ενός έτους και τον παππού του στο δουκάτο της Βουργουνδίας όταν ήταν τεσσάρων ετών, ο πατέρας του ήταν το μοναδικό παιδί του Εύδη Δ΄ της Βουργουνδίας και της συζύγου του Ιωάννας Γ΄, κόμισσας της Βουργουνδίας και του Αρτουά. Ο Φίλιππος αρραβωνιάστηκε την Μαργαρίτα Γ΄, κόμισσα της Φλάνδρας κόρη του Λουδοβίκου, κόμητος της Φλάνδρας.  
Ο Φίλιππος κληρονόμησε την Φρανς-Κοντέ και το Αρτουά (1349), το δουκάτο της Βουργουνδίας (1349) και τις κομητείες της Ωβέρνης και της Βουλώνης (1360). Με τον γάμο του με την Μαργαρίτα Γ΄ της Φλάνδρας, διάδοχο της κομητείας της Φλάνδρας κληρονόμησε την Φλάνδρα, το Νεβέρ, το Ρετέλ, την Αμβέρσα και το Δουκάτο της Βραβάντης και το Δουκάτο του Λίμπουργκ περιοχές που βρίσκονταν σχεδόν όλες στις Κάτω Χώρες. 
Η μητέρα του Ιωάννα έγινε βασίλισσα της Γαλλίας όταν ξαναπαντρεύτηκε με τον Ιωάννη τον Αγαθό, έγινε ταυτόχρονα και κηδεμόνας του γιου της Φιλίππου στην Βουργουνδία μέχρι τον θάνατο της (1360), την ίδια χρονιά ο Φίλιππος ενηλικιώθηκε.

Το δουκάτο της Βουργουνδίας κληρονομήθηκε από τον βασιλιά της Γαλλίας

Ο νεαρός Φίλιππος πέθανε την επόμενη χρονιά σε ηλικία 15 ετών από την επιδημία πανώλης  ή από ατύχημα με άλογο  πριν πραγματοποιηθεί o γάμος του με την Μαργαρίτα. Με τον θάνατο του ο Οίκος της Ορλεάνης ξεκληρίστηκε , ο Γάλλος βασιλιάς έκανε κατάσχεση του δουκάτου της Βουργουνδίας και το παραχώρησε στον μικρότερο γιο του Φίλιππο τον Τολμηρό που έγινε δούκας της Βουργουνδίας τον Ιούνιο του 1364 και παντρεύτηκε την μνηστή του Φιλίππου του Ρούβρ Μαργαρίτα.

Οικογένεια

Νυμφεύτηκε τη Μαργαρίτα Γ΄ των Νταμπιέρ κόμισσα της Φλάνδρας & του Αρτουά. Δεν απέκτησαν απογόνους.
Άρθουρ Τσουνγκ

Πρώτα χρόνια και δικαστική σταδιοδρομία

Γεννήθηκε στις 10 Ιανουαρίου 1918 στο Γουίντσορ Φόρεστ, στις δυτικές ακτές της Ντερνεράρα στη Γουιάνα, και είχε άλλα επτά αδέρφια. Στη γενέτειρά του πήγε στο γυμνάσιο και ολοκλήρωσε τη Δευτεροβάθμια Εκπαίδευση στο Blankenburg και στο Modern High School. Το 1954 νυμφεύθηκε την Doreen Pamela Ng-See-Quan, με την οποία απέκτησαν 1 κόρη και 1 γιο.
Προτού ξεκινήσει την ενασχόλησή του με τα κοινά εργαζόταν ως τοπογράφος. Τη δεκαετία του 1940 άσκησε το δικηγορικό επάγγελμα στο Λονδίνο. Στη συνέχεια επέστρεψε στη χώρα του, όπου ορίστηκε προσωρινός εισαγγελέας και το 1954 έγινε εισαγγελέας. Το 1960 έφθασε στο ανώτατο εισαγγελικό αξίωμα. Επίσης, υπηρέτησε μεταξύ άλλων στο Ανώτατο Δικαστήριο της χώρας του και το 1963 στο Εφετείο.

Πρόεδρος

Το 1970 ο Τσουνγκ εξελέγη πρώτος Πρόεδρος της Γουιάνας από την Εθνοσυνέλευση. Ανέλαβε καθήκοντα στις 17 Μαρτίου 1970. Έπειτα από δέκα χρόνια, με συνταγματική αναθεώρηση η προεδρία απέκτησε ενισχυμένο (εκτελεστικό ρόλο), με συνέπεια να διαδεχτεί τον Τσουνγκ στο αξίωμα ο έως τότε Πρωθυπουργός. Φορμπς Μπέρναμ, στις 6 Οκτωβρίου 1980.

Θάνατος

Ο Τσουνγκ απεβίωσε στις 23 Ιουνίου 2008 στην οικία του. Λίγο πριν τον θάνατό του είχε νοσηλευθεί αρκετές φορές και για τελευταία φορά είχε πάρει εξιτήριο στις 20 Ιουνίου.
Ασσομάδα

Γεωγραφία

Η Ασσομάδα βρίσκεται νότια του Πράσινου Ακρωτηρίου και κεντρικά του Δήμου Σάντα Καταρίνα. Βρίσκεται νοτιοανατολικά της Καρρέιρα και της Βιούβα, βόρεια της Τσα Ακούγκ, βορειοδυτικά της Φόντε Λίμα και δυτικά της Κοβάο Γκράντε. Βρίσκεται σε συντεταγμένες 15°06′Β 23°41′Δ.

Μουσεία

Η Ασσομάδα έχει αρκετά μουσεία. Το κυριότερο είναι το Museu da tabanca.

Αγορές

Η αγορά της Ασσομάδα είναι μια από τις μεγαλύτερες στο νησί. Έχει πολλά .

Οικονομία

Η Ασσομάδα παίζει σημαντικό ρόλο στο εμπόριο του Πράσινου Ακρωτηρίου.
Ανδρέας Καρανδινός

Βιογραφικά στοιχεία

Γεννήθηκε στην Κεφαλλονιά. Πέθανε το 1740.

Καλλιτεχνικό έργο

Ακολούθησε τον βυζαντινό ρυθμό αποφεύγοντας τα ελαττώματα των προγενεστέρων του. Συνέχισε την παράδοση με σεβάσμιο και αυστηρό χαρακτήρα.
Φωτεινή ροή

Φωτεινή ροή είναι το φυσικό μέγεθος μέτρησης του φωτός που βγαίνει από ένα φωτιστικό. Κάθε φωτιστικό στέλνει γύρω του ενέργεια υπό μορφή φωτός.
Γενικά, ένα φωτιστικό στέλνει γύρω του ενέργεια σε διάφορες μορφές εκτός από μορφή φωτός, όπως σε μορφή ηλεκτρομαγνητικής ακτινοβολίας. Η ηλεκτρομαγνητική ακτινοβολία είναι ή δεν είναι αντιληπτή από τον άνθρωπο με τα μάτια με διαφορετική ευαισθησία, η οποία εξαρτάται από τη συχνότητα. Συνήθως, ένα φωτιστικό στέλνει γύρω του ακτινοβολία σε πολλές συχνότητες, άλλες περισσότερο άλλες λιγότερο και άλλες καθόλου αντιληπτές από το ανθρώπινο μάτι. Η φωτεινή ροή μετρά μόνο την ισχύ που γίνεται αντιληπτή από το ανθρώπινο μάτι.
Μονάδα μέτρησης είναι στο lumen, συντομογραφικά lm, στο διεθνές σύστημα μονάδων. Αν ένα φωτιστικό εκπέμπει αντιληπτή ακτινοβολία ισχύος 1W, τότε η φωτεινή του ροή είναι 683lm. Γενικά, αν P(f) η συνάρτηση της εκπεμπόμενης ισχύος συναρτήσει της συχνότητας, τότε η φωτεινή ροή ισούται με:
\Phi=683\int_{}^{} P(f)V(f)df
όπου V(f) είναι η συνάρτηση ευαισθησίας του ανθρώπινου ματιού συναρτήσει της συχνότητας
Η φωτεινή ροή χαρακτηρίζει πόσο φως βγάζει ένα φωτιστικό.
Παναγιώτης Σταυρόπουλος

Βιογραφικά στοιχεία

Γεννήθηκε το 1913 και ήταν δικηγόρος. Κατά τη διάρκεια της Κατοχής υπηρέτησε στις αντάρτικες ομάδες του Ναπολέοντα Ζέρβα.
Εκλέχθηκε για πρώτη φορά βουλευτής με τον Ελληνικό Συναγερμό το 1952 και εν συνεχεία με την ΕΡΕ στις εκλογές του 1956. Επανεκλέχθηκε το 1958, 1961, 1963 και 1964.
Χρημάτισε υφυπουργός Γεωργίας στην κυβέρνηση του Κωνσταντίνου Καραμανλή από τις 4 Νοεμβρίου 1961 μέχρι τις 19 Ιουνίου 1963, οπότε και επήλθε η πτώση του Καραμανλή.
Απεβίωσε το 1973 και κηδεύτηκε στο Πρώτο Νεκροταφείο Αθηνών.
Ανοσοποιητική μνήμη

Ως ανοσοποιητική μνήμη (immunological memory) χαρακτηρίζεται η ιδιότητα του ανοσοποιητικού συτήματος να ‘θυμάται’ το μολυσματικό παράγοντα (ιό, βακτήριο, μύκητα ή παράσιτο) που έχει αντιμετωπίσει στο παρελθόν, με αποτέλεσμα όταν ξανασυναντήσει τον ίδιο ακριβώς μολυσματικό παράγοντα στο μέλλον να τον αντιμετωπίζει γρηγορότερα και αποτελεσματικότερα. Η ανοσοποιητική μνήμη είναι μια ιδιότητα των Β- και Τ-λεμφοκυττάρων, δηλαδή της ειδικής ή επίκτητης ανοσίας (adaptive ή specific immunity) και όχι της μη-ειδικής ή φυσικής ανοσίας (innate ή natural immunity).

Δημιουργία της ανοσοποιητικής μνήμης

Όταν ένα Β- ή Τ-λεμφοκύτταρο συναντήσει το αντιγόνο του (ή πολύ πιο απλά ένα μολυσματικό παράγοντα, π.χ. Χ), τότε θα ενεργοποιηθεί και θα αρχίσει να διαιρειταί με αποτέλεσμα μετά από περίπου 5-7 μέρες τη δημιουργία πολλών κυττάρων κλώνων που όλα αναγνωρίζουν και αντιδρούν στον ίδιο ακριβώς μολυσμάτικό παράγοντα Χ που συνάντησε το αρχικό κύτταρο. Κάποια από αυτά τα κύτταρα κλώνους θα διαφοροποιηθούν σε δραστικά κύτταρα (effector cells) και κάποια άλλα σε κύτταρα μνήμης: Β- και Τ- (λεμφο)κύτταρα μνήμης. Τα δραστικά κύτταρα θα συμβάλλουν στην αντιμετώπιση και εξουδετέρωση του μολυσματικού παράγοντα Χ.
Όταν το άτομο ξανασυναντήσει στο μέλλον τον παράγοντα Χ, τα κύτταρα μνήμης λόγω συγκεκριμένων, πολύπλοκων και ως επί το πλείστον άγνωστων μοριακών και κυτταρικών διαφοροποιήσεων (που δεν αποτελούν αντικείμενο του παρόντος άρθρου) είναι σε θέση να ανταποκριθούν γρηγορότερα και καλύτερα έναντι του Χ. Αυτό έχει ως αποτέλεσμα την γρηγορότερη εξουδετέρωση του μολυσματικού παράγοντα Χ. Αυτό βέβαια δεν σημαίνει ότι το άτομο που ξαναμολύνθηκε με τον παράγοντα Χ δεν θα νοσήσει, αλλά αν νοσήσει η σοβαρότητα της λοίμωξης θα είναι μικρότερη και τα συμπτώματα ηπιότερα. Τα κύτταρα μνήμης έναντι του Χ αναγνωρίζουν και αντιδρούν αποκλειστικά και μόνο στον παράγοντα Χ και όχι στον Υ ή Ζ.

Ανοσοποιητική μνήμη και εμβόλια

Η ανοσοποιητική μνήμη είναι από τις πιο θεμελιώδεις και βασικές αρχές του ανοσοποιητικού συστήματος. Πάνω της βασίζεται η επιτυχής παρασκευή εμβολίων, με τη δημιουργία Β- ή Τ- (ή Β- και Τ-) κυττάρων μνήμης. Αφού μάλιστα ο εμβολιασμός στοχεύει στην προφύλαξη ενός ατόμου από ένα μολυσματικό παράγοντα που μπορεί να συναντήσει στο μέλλον δεν νοείται εμβόλιο που να μην εξασφαλίζει ανοσοποιητική μνήμη.
Λούκυ Λουκ

Ο Λούκυ Λουκ (αγγλικά:  Lucky Luke ) είναι βελγικό κόμικ που δημιουργήθηκε από τον Morris. Τα σπουδαιότερα τεύχη του διαχρονικά θεωρούνται αυτά που εκδόθηκαν  την εποχή που σεναριογράφος ήταν ο Ρενέ Γκοσινί. Η ιστορία του Λούκυ Λουκ τοποθετείται στην Άγρια Δύση των ΗΠΑ (Far West) κατά την περίοδο του 19ου αιώνα, λίγα χρόνια μετά την λήξη του Αμερικανικού Εμφυλίου Πολέμου (περίπου στα 1880), με πρωταγωνιστή τον Λούκυ Λουκ, ένα "φτωχό και μόνο καουμπόι". Μαζί με τα κόμικς Αστερίξ και Τεντέν, το Λούκυ Λουκ είναι ένα από τα πιο εμπορικά και διάσημα κόμικ στην Ευρώπη.

Ιστορία

Ξεκινώντας σαν μια παρωδία της Άγριας Δύσης, το κόμικ πρωτοεμφανίστηκε το 1946 από τον Morris. Η πρώτη ιστορία έκανε την εμφάνισή της στο περιοδικό Σπιρού και Φαντάζιο στις 7 Δεκεμβρίου του 1946. Μετά από αρκετά τεύχη, τα οποία ο Morris δούλεψε μόνος του, το 1955 ξεκινά τη συνεργασία του με τον Γκοσινί, οδηγώντας την έκδοση στην χρυσή της εποχή. Μετά το θάνατο του Γκοσινί, το 1977, πολλοί σεναριογράφοι συνεργάστηκαν με τον Μορρίς, όπως οι Βικ (Vicq), Μπομπ ντε Γκρόοτ (Bob de Groot), Ζαν Λετουρζί (Jean Léturgie) και Λο Χάρτογκ φαν Μπάντα (Lo Hartog Van Banda). Το 1987 ο Morris ξεκινά την έκδοση του Ραντανπλάν, μια σειρά βασισμένη στους χαρακτήρες του Λούκυ Λουκ. Μετά το θάνατο του Morris, το 2001, ο Γάλλος σχεδιαστής Ασντέ (Achdé) συνέχισε την σχεδίαση των νέων ιστοριών σε συνεργασία με τον σεναριογράφο Λοράν Γκερά (Laurent Gerra).

Πλοκή

Ο Λούκυ Λουκ είναι ένας καουμπόι με μοναδικές ικανότητες στο σημάδι και στην ταχύτητα τραβήγματος του πιστολιού. Είναι ο άνθρωπος που "πυροβολεί πιο γρήγορα και από τη σκιά του". Ο φτωχός και μόνος καουμπόι χρησιμοποιεί τις δυνάμεις του για την πάταξη του εγκλήματος και την υπεράσπιση του δίκαιου. Πιστός του σύντροφος η Ντόλυ, ένα άλογο με ξεχωριστές δυνατότητες και ευφυΐα καθώς και ξεχωριστό χιούμορ, που χρησιμοποιεί για να βοηθήσει τον Λούκυ στις δυσκολίες. Μαζί σε πολλές ιστορίες και ο Ραντανπλάν, ο σκύλος της φυλακής, που δεν φημίζεται για την ευφυΐα και την ζωντάνια του. Περίφημα, επίσης, είναι και τα ονόματα των ηρώων που χρησιμοποιούνται, αν και εξαιρετικά δύσκολα αποδίδονται σε διαφορετική γλώσσα από του πρωτότυπου: Για παράδειγμα, ο ήρωας Φιλ Ντέφερ εικονογραφείται ως πανύψηλος και εξαιρετικά λεπτός, καθώς το όνομά του στα Γαλλικά σημαίνει "σύρμα" (Fils de Fer).

Παλαιότερες εκδόσεις

Η πρώτη κυκλοφορία του Λούκυ Λουκ στην Ελλάδα έγινε το 1968 από τον εκδότη Θ. Ανδρεόπουλο και τις εκδόσεις Στρατίκη. Εκδόθηκαν συνολικά 48 τεύχη. Στα τέλη του 1975 οι εκδόσεις Τ. Ψαρόπουλος παίρνουν τα δικαιώματα των σειρών του Λούκυ Λουκ από τις εκδόσεις Στρατίκη που τα είχαν έως τότε. Μετά το 1980 ο Ψαρόπουλος με την εκδοτική ANGLO-HELLENIC AGENCY βάζει μόνο τη φίρμα του στο εσώφυλλο αλλά και στα εξώφυλλα. 
Τον Δεκέμβριο του 1984 η εκδοτική Μαμούθ Comix παίρνει τα δικαιώματα της σειράς τα οποία έχει μέχρι σήμερα και αναλαμβάνει την έκδοση και εκδίδει το 1ο τεύχος της σειράς Ο Ληστής με το ένα Χέρι.